《风中柳 春夜听雨，各拈一阕。长卿《雨中花》，幼如《雨霖铃》，不害《少年游》，予得《风中柳》》
明代·俞彦

瞥眼春光，不见玉人携手。尽平芜、桃花渡口。酽红浓粉，尽教他欺瘦。

这回来、可能还有。

冷落空斋，自是长夜相守。更荧荧、灯残梦剖。霖钤未断，客心愁添否。

知多少、杜陵新酒。

作者简介：［明］（约公元一六一五年前后在世）字仲茅，上元人。生卒年均不详，约明神宗万历四十三年前后在世。万历二十九年（公元一六0一年）进士。历官光禄寺少卿。彦长于词，尤工小令，以淡雅见称。词集今失传，仅见于各种选本中。